ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660018023 

ขอให้ปรับปรุงการให้บริการของเจ้าหน้าที่สำนักงานเขตประเวศ กรุงเทพมหานคร เนื่องจาก (วันที่ 1 พฤษภาคม 2566) เวลาประมาณ 10.00 น. ผู้ร้องติดต่อไปยังสำนักงานเขตประเวศ ผ่านทางหมายเลขโทรศัพท์ (ไม่ทราบหมายเลขโทรศัพท์ที่แน่ชัด) เพื่อสอบถามข้อมูลเกี่ยวกับการทำบัตรประจำตัวประชาชน เมื่อติดต่อเข้าไปพบว่ามีเจ้าหน้าที่เพศชาย (ไม่ทราบชื่อ-นามสกุล) รับสาย ผู้ร้องสอบถามเจ้าหน้าที่ว่า "เปิดให้บริการไหมคะ" เจ้าหน้าที่ฯ แจ้งให้ผู้ร้องทราบว่า "เปิดให้บริการ" โดยไม่ได้มีการแจ้งให้ผู้ร้องทราบแต่อย่างใด ว่าจะต้องมีการจองคิวล่วงหน้า ต่อมาเวลาประมาณ 13.00 น. ผู้ร้องเดินทางไปยังสำนักงานเขตประเวศ เมื่อไปถึงสำนักงานเขตฯ ได้เข้าไปติดต่อกับเจ้าหน้าที่ฝ่ายประชาสัมพันธ์ มีจำนวน 2 คน มีทั้งเพศหญิงและเพศชาย (ไม่ทราบชื่อ-นามสกุลและรูปพรรณสัณฐาน) เมื่อผู้ร้องเข้าไปสอบถามเจ้าหน้าที่ฯ พบว่าเจ้าหน้าที่เพศหญิง แจ้งว่า "คิวเต็ม ต้องจองคิวล่วงหน้า" พร้อมทั้งแจ้งให้ทราบว่า "ในวันดังกล่าวนั้นคิวทำบัตรประจำตัวประชาชนเต็มแล้ว" และในขณะเดียวกันนั้นผู้ร้องได้เข้าไปในฝ่ายปกครอง พบว่าเจ้าหน้าที่ฯ ที่นั่งอยู่นั้นมีจำนวนหลายครั้ง ไม่ได้ติดให้บริการประชาชน และไม่พบว่ามีประชาชนเข้ามาใช้บริการมากแต่อย่างใด แต่กลับปฏิเสธไม่รับทำบัตรประจำตัวประชาชนให้แก่ผู้ร้อง อีกทั้งผู้ร้องแจ้งว่าผู้ร้องต้องเดินทางมาจากในพื้นที่เขตหลักสี่ ซึ่งต้องลางานมาครึ่งวัน เพื่อจะเดินทางมาทำบัตรประจำตัวประชาชน เพื่อจะใช้สิทธิ์เลือกตั้ง ส่งผลให้ผู้ร้องได้รับความเดือดร้อน ต้องเสียเวลาในการเดินทาง ประกอบกับผู้ร้องแจ้งว่าก่อนหน้านี้ก็เคยพาบุตรมาใช้บริการกับทางสำนักงานเขตฯ ก็ประสบปัญหาเช่นเดียวกัน ประสบปัญหาบ่อยครั้ง มาเป็นระยะเวลานานแล้ว (ไม่ทราบระยะเวลาที่แน่ชัด) จึงเห็นควรให้หน่วยงานที่เกี่ยวข้องปรับปรุงการให้บริการของเจ้าหน้าที่สำนักงานเขตฯ เพื่ออำนวยความสะดวกให้แก่ประชาชนที่เข้าไปใช้บริการ


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata